緣侍者之浙右
作者：釋紹曇
朝代：宋

paragraphs: 一本潼川花瑞菜，全蜀知名誰不愛。
夜雨叢凝色染藍，春風花噀香如麝。
不知何處得靈根，栽遍牛頭山後前。
古佛低頭看不厭，聲聞鼻孔被渠穿。
上人携種游江浙，味與首陽薇不別。
伏虎巖前清客嘗，老饕嚼斷娘生舌。
餘香分餉老芝峰，彷彿家園小摘同。
此去零星休賣弄，珍藏大作蘇陀供。